


India



Kellele: ÜRO kliimameetmete alasele tippkohtumisele tulnud India-poolsed läbirääkijad

Teema: Läbirääkimiste eesmärkide tutvustus

Eesmärgid

India soovib leida globaalset kokkulepet, mis vähendaks kasvuhoonegaaside emissioone, et limiteerida kliimaalaseid riske, aga otsib ka tulemust, mis võtaks arvesse meie majandust ja arengut. 2015. aasta ÜRO kliimakonverentsil Pariisis võeti vastu otsus hoida globaalne temperatuur alla 2˚C võrreldes industriaalühiskonna eelse ajaga. Teie peate nüüd otsustama:

1. Tegevused vähendamaks India emissioone (kui seda soovite). Ilma tegutsemiseta kasvavad India emissioonid 2100.aastaks märgatavalt. Te saate otsustada, millal teie emissioonid lõpetavad kasvamise (kui üldse lõpetavad), millal hakkavad need langema (kui üldse hakkavad) ja millise kiirusega (% aastas).
2. Kas panustada raiete peatamisse ja metsa istutamisesse või mitte.
3. Kui palju raha te soovite Roheliselt Kliimafondilt, mille eesmärk on tagada vähemalt 100 miljardit dollarit aastas 2020.aastaks, et arengumaad saaksid emissioone vähendada ja kohaneda kliimamuutustega

­

Kontekst

Teaduslik konsensus kliima osas on selge: üle 97% kliimateadlastest nõustub, et kliimamuutused on toimumas, need on peamiselt põhjustatud fossiilkütuste kasutamisest ja et selle tagajärjed võivad olla laastavad. Meie peamine eesmärk on tõsta India elustandardit, mis on arenenud maadest ja ka Hiinast palju madalamal.

Riiklikud tegevused

2015.aastal lubasime me ÜROle, et me tõstame 2030.aastaks süsinikuvaba elektri tootlikkuse 30 protsendilt 40 protsendile eeldades, et saame rahvusvahelist abi. Me ei ole veel jõudnud tähelepanuväärsete emissioonide vähendamisteni ja kardame, et ei jõuagi sinnani, kuna peame tegelema vaeste inimeste aitamisega. Puhta energia tootmine emissioonide vähendamise eesmärgil tooks kaasa ka puhtama õhu ja elektri kättesaadavuse kohtades, kuhu elektrivõrk pole varem jõudnud. India võib saada poliitilist kasu, võttes tihedamini liidrirolli kliimamuutustega tegelemisel. Siiski peame me kaitsma enda õigust areneda ja aidata oma inimesi vaesusest väljatulemisega. Me oleme valmis tegema, mis on meie võimuses, aga rikkad riigid peavad olema valmis rohkem raha alla panema, kuna nemad panustasid minevikus sellesse probleemi enim. Me ei ole nõus nende emissioonide eest maksma.

Avalik arvamus

Meie inimesed nagu ka kõik teised üle maailma tahavad elada tervislikus keskkonnas, aga tõsta ka enda elustandardit, mis sisaldab endas korralikku töökohta, maja, toitu, tervishoidu, mobiilsust ja rahvuslikku turvalisust. Paljud meie riigi inimesed usuvad, et kliimamuutused on päris, aga vähesed toetavad selle probleemiga tegelemist. Vaesusest pääsemine on meile kõige olulisem.

Metsad ja maakasutus

Meil on võimalus vähendada enda emissioone läbi raiete piiramise ja metsa istutamise toetamise. Enamik maailmas säilinud troopilistest metsadest on arengumaades ja kahjuks toimub seal mahukas raiumine. Metsade kaitsmise programmid suudavad vähendada emissioone ja selle eest võiksid tasuda rikkamad riigid.

Ülemaailmne seis

• Arenenud riigid hakkavad meid emissioonide vähendamise osas survestama, kuna meie populatsioon ületab 1 miljardi inimese hulga ning kuna meie majandus ja süsinikdioksiidi emissioonid kasvavad kiiremini kui nende omad. Siiski on arenenud maade emissioonid inimese kohta palju kõrgemad kui meil (USA emissioonid inimese kohta on 9 korda suuremad kui Indial). Iga kokkulepe, mis paneb meile peale ebaõiglase koorma piirata kliimamuutusi, ei ole aktsepteeritav.


• Arenenud riigid kardavad meie lõpuks alanud tormakat majanduskasvu ja võivad kasutada globaalseid kliimaleppeid meie kasvu aeglustamiseks, meie toodete turgude kitsendamiseks ja et hoida tagasi meie kasvavat diplomaatilist ning militaarset mõju üle maailma.

• Arenenud riigid põhjustasid kliimakriisi ja peaksid võtma sellega tegelemise vastutuse. Need riigid kasutasid fossiilkütuseid, et ehitada üles enda majandus ja rikastada enda populatsiooni, tihti kasutades meie loodusressursse. Arenenud riigid hakkavad nõudma, et me vähendaks enda emissioone enne kui me jõuame nendega samale tasemele, mistõttu elaksid paljud indialased edasi vaesuses.

­­­

Emissioonid inimese kohta

2016 (tonni CO2 aastas)



EL

7.4

Hiina

7.0

Teised arenenud

10.0

Teised arenevad

2.5

India 1.8

USA

16.9

*Arendatud Climate Interactive, MIT Sloan ja UML Climate Change Initiative poolt. Uuendatud: Juuli 2019*

Alates 1980.aastast on **Hiinas** ja **Indias** emissioonid inimese kohta tõusnud drastiliselt (vastavalt 391% ja 285%), aga langenud **USAs** ja **Euroopas** (vastavalt 20% ja 26%).

Kuigi kumulatiivsed emissioonid on senimaani olnud kõrgemad arenenud riikides (ehk **USA**, **EL** ja **teised arenenud riigid**), siis populatsiooni, SKT inimese kohta ja emissioonide kasv arengumaades ületavad arenenud riikide omad. Eeldades, et kõik jätkub nii nagu praegu (Business As Usual), siis langevad arenenud riikide (ehk **USA**, **EL** ja **teised arenenud riigid**) kumulatiivsed emissioonid 2100.aastaks 37%-ni.

EU

7.4

China

7.4

Other

Developed

10.5

US

17